Gratis oogtoetsing kom | Netwerk24
Gratis oogtoetsing kom
Deur Lynda Greyling 12 Februarie 2020 06:04
Leerlinge en mense wat nie aan 'n siekefonds behoort nie, kry weer die geleentheid om hul oë gratis te laat toets.
Soos die afgelope paar jaar stuur die Stichting Zienderogen van Nederland vyf oogkundiges na Bethlehem.
In samewerking met die Maluti-Hooglandskool, Tafel­ronde 60 en die Masechaba-projek wat as gashere vir die projek optree, beplan die stigting om meer as 1 000 lede van die gemeenskap by gratis oogtoetsing te betrek.
Brille vir pasiënte waarvan die toetsing wys dat hulle dit benodig, sal in Nederland gemaak word en dan in April deur Bert Koopman, die oogkundige aan die stuur van die projek, na Suid-Afrika gebring word.
Toetsing word van 24 Februarie tot 5 Maart gedoen.
Gemeenskapslede wat nie aan 'n siekefonds behoort nie, word genooi om Marlize Reynders by 082-417-1345 te bel of 'n boodskap te stuur om 'n afspraak te maak.